

**Συμμετοχή του Επιμελητηρίου Κορινθίας στην Έκθεση “ Agroland 2019”**

****

**Κάλεσμα Συμμετοχής Μελών**

*Δηλώσεις συμμετοχής έως 23/08/2019*

Το Επιμελητήριο Κορινθίας ενημερώνει τα μέλη του ότι προτίθεται να συμμετάσχει στην Έκθεση Λαχανικών, Φρούτων & Αρωματικών Φυτών, **Agroland 2019**, η οποία θα πραγματοποιηθεί από 22 έως 24 Νοεμβρίου 2019 στο Εκθεσιακό Κέντρο M.E.C. Παιανίας.

Η Agroland διοργανώνεται κάθε 2 χρόνια και αποτελεί σημείο συνάντησης των σημαντικότερων παραγωγικών και εμπορικών επιχειρήσεων του πρωτογενούς τομέα για την ανάδειξη, προβολή και προώθηση προϊόντων όπως φρούτα, λαχανικά, αρωματικά φυτά/βότανα, παρασκευάσματα, ξηροί καρποί, αποξηραμένα προϊόντα, βιολογικά προϊόντα, προϊόντα θρέψης & προστασίας, φυτώρια, γεωργικός εξοπλισμός & αγροεφόδια, είδη συσκευασίας & συντήρησης και εταιρείες παροχής υπηρεσιών.

**Η Agroland – μία νέα Πρόταση, μία νέα Ευκαιρία – θα συμβάλλει στην πραγματοποίηση καρποφόρων επαφών των εκθετών με τον δευτερογενή και τριτογενή τομέα από όλη την Ελληνική επικράτεια και από επιλεγμένες αγορές του εξωτερικού**.

Η Έκθεση απευθύνεται σε επισκέπτες από τους κλάδους των μεταποιητικών επιχειρήσεων τροφίμων & ποτών, φαρμάκων, καλλυντικών, των μελών των κεντρικών λαχαναγορών & λαϊκών αγορών, σε super & mini market, σε οπωροπωλεία, σε καλλιεργητές, σε αγρότες, σε καταστήματα γεωργικών ειδών, σε καταστήματα/αγορές ξηρών καρπών & βιολογικών προϊόντων, σε τυποποιητήρια/συσκευαστήρια, κα.

Οι επιχειρήσεις / μέλη του επιμελητηρίου Κορίνθιας που επιθυμούν να συμμετάσχουν στην Έκθεση καλούνται να εκδηλώσουν το ενδιαφέρον τους **έως τις 23 Αυγούστου 2019**, αποστέλλοντας αίτημα εκδήλωσης ενδιαφέροντος συμμετοχής συμπληρώνοντας και υπογράφοντας την αίτηση συμμετοχής. Η αποστολή της αίτησης μπορεί να γίνει ηλεκτρονικά στο [media@korinthiacc.gr](mailto:media@korinthiacc.gr) είτε με αποστολή στο fax: 27410 21173.

Για περισσότερες πληροφορίες μπορείτε να επικοινωνήσετε με την κα. Κασμά, στο τηλέφωνο: (+30) 27410 24464 (εσωτ. 931) ή στο email: [info@korinthiacc.gr](mailto:info@korinthiacc.gr)

\*Απαραίτητη προϋπόθεση συμμετοχής η αποστολή στελεχών που θα εκπροσωπήσουν την επιχείρηση στην έκθεση.

Πληροφορίες για την έκθεση: <https://www.agroland-expo.gr/press/>